钦定古今图书集成/明伦汇编/氏族典/第334卷 > 刘灵哲
## 钦定古今图书集成/明伦汇编/氏族典/第334卷 > 刘灵哲

按《南齐书刘怀珍传》：“怀珍子灵哲，字文明，建元初，历
宁朔将军、庐陵内史、齐郡太守、前军将军。灵哲嫡母
崔氏及兄子景焕，泰始中没魏，灵哲为布衣，不听乐。
及怀珍卒，当袭爵，灵哲以兄子在贼中，存亡未测，无
容越当茅土，朝廷义之。灵哲倾产私赎嫡母及景焕，
累年不能得。世祖哀之，令北使告其主，主送以还南”，
袭怀珍封爵。灵哲，永明初，历护军长史，出为宁朔将
军、巴西梓潼二郡太守。隆昌元年卒。